613 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΦΕΒΡΟΥΑΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

67 


ΑΠΑΛΛΟΤΡΙΩΣΕΙΣ 

ΑΠΟΦΑΣ ΕΙΣ 

Αριθ. 453 

Καθορισμός των ορίων του αιγιαλού χαι δημιουργία ζώνης παραλίας στη θέση 
«Κομίτσα» Ιερισσού προϊδιοχτησία Ηλία Πάζη. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη; 

1. Τις διατάξεις των άρθρων 1 μέχρι και 7 του Α.Ν. 2344/1940 «περί αι- 
γιαλοϋ και παραλίας», όπως τροποποιήθηκαν και συμπληρώθηκαν με τις διατά¬ 
ξεις: α) του άρθρου 13 του Ν.1078/1980 και β) του άρθρου 23 του Ν.1337/ 
1983. 

2. Τις διατάξεις της παραγράφου 9 του άρθρου 1 του Κεφαλαίου Β' της 
0.268/181/26.4.1982 (ΦΕΚ 214/26.4.1982 τεύχος Β') κοινής απόφασης 
των Υπουργών Προεδρίας Κυβερνήσεως και Οικονομικών «Αναμόρφωση Συλ¬ 
λογικών Οργάνων Γνωμοδοτικής και Αποφασιστικής αρμοδιότητας του Υπουρ¬ 
γείου Οικονομικών». 

3. Την από 15.9.88 έκθεση της «Επιτροπής καθορισμού των ορίων του αι- 
γιαλού και παραλίας και θέσεων αμμοληψίας», που καθόρισε τα όρια του αιγια- 
λού και της παραλίας στην περιοχή «Κομίτσα» Ιερισσού προϊδιοχτησία Πάζη 
Ηλία και το από 18.8.1988 με κλίμακα 1:500 τοπογραφικό διάγραμμα του 
Τοπογράφου μηχανικού Παντελϊδη Βασιλείου, που θεωρήθηκε την 15.9.1988 
από τη Διεύθυνση Τεχνικών Υπηρεσιών της Νομαρχίας Χαλκιδικής και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυπώθηκε 
στο Φ. 544.5/671/85 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1952/(ΦΕΚ 
97/Α/1955) «περί διοικητικής αποκεντρώσεως» σε αυνδιασμό με τις διατάξεις 
του από 28.8.1955 Β. Δ/τος «περί εξαιρέσεως από της κατά το άρθρο 1 παρά¬ 
γραφος 1 του Ν. 3200/1955 αρμοδιότητος των Νομαρχών, αντικειμένων τι- 
νών αρμοδιότητος του Υπουργού Οικονομικών», του Β^ϊ. 704/1970 και του 
άρθρου και του άρθρου 1 παράγραφου 5 του Π.Δ. 71/20.2.1984, σχετικά με 
τη μεταβίβαση αρμοδιοτήτων του Υπουργού Οικονομικών στους Νομάρχες και 
στις περιφερειακές Αρχές διανομαρχιακού επιπέδου, αποφασίζουμε: 

Ι.' Επικυρώνουμε την από 15.9.1988 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμοληψίας, καθώς και το 
από 18.8.1988 τοπογραφικό διάγραμμα, που την συνοδεύει, το οποίο συντά¬ 
χθηκε από τον Παντελϊδη Βασίλειο μηχανικό, με κλίμακα 1:500 και θεωρή¬ 
θηκε την 15.9.1988 από τη Διεύθυνση Τεχνικών Υπηρεσιών της Νομαρχίας 
Χαλκιδικής, επί του οποίου η πιο πάνω Επιτροπή, με κόκκινη γραμμή καθάρισε 
τα όρια του αιγιαλού, στη θέση «Κομίτσα» Ιερισσού προ ιδιοκτησία Ηλία Πάζη 
και με κίτρινη γραμμή ταγάρια της παραλίας στην ίδια θέση και με κυανή 
γραμμή τα όρια του παλαιού αιγιαλού. 

2. Η παρούσα απόφαση μαζί με την έκθεση και το διάγραμμα, που προαναφέ- 
ραμε, να δημοσιευθούν στην Εφημερίδα της Κυβερνήσεως. 

Αρναία, 30 Ιανουάριου 1989 

Ο Νομάρχης 
ΓΙΩΡΓΟΣ ΚΙΡΚΟΣ 


Έκθεση της Επιτροπής καθορισμού των οριογραμμών αιγιαλού - παραλίας και 

του παλαιού αιγιαλού σύμφωνα με τις διατάξεις του άρθρου 74 του Π.Δ. 

636/1977. 

Καθορισμός για πρώτη φορά των ορίων αιγιαλού κλ.π. στην θέση ΚΟΜΙΤΣΑ 
Ιερισσού προ της Ιδιοκτησίας Ηλία Πάζη. 

Πολύγυρος, 15 Σεπτεμβρίου 1988 οι υπογράφσντες: 

1. Νίκη Γεωργάκα οικονομικός Έφορος Αρναίας ως πρόεδρος. 

2. Παύλος Ανδρόνικος Δ.Τ.Υ.Ν. Χαλκιδικής, ως μέλος. 

3. Αλέξανδρός Ελευθερίου Αναπληρωματ. Λιμενάρχης Ιερισσού ως μέλος 
που αποτελούν την επιτροπή καθορισμού των ορίων αιγιαλού παραλίας και πα¬ 
λαιού αιγιαλού σύμφωνα με το άρθρο 74 του Π.Δ. 636/1977 και 5812/1984 
απόφασης του Νομάρχη Χαλκιδικής (άρθρο 63 παρ. 1 του Π.Δ. 636/1977), 
μετά από αυτοψία στην παραπάνω περιοχή στις 15.9.1988 ύστερα από την 
4007/8.9.88 πρόσκληση του Προέδρου. 

Αφού λάβαμε υπόψη: 

1. Την από 8.9.1988 αίτηση του Ηλία Πάζη με την οποία ζητείται ο καθορι¬ 
σμός των ορίων του αιγιαλού παραλίας κλ.π. στην περιοχή αυτή. 

2. Το τοπογραφικό υψομετρικό διάγραμμα που συντάχθηκε τον Αύγουστο 
1988 από τον Τοπ. Μηχανικό Παντελϊδη Βασίλειο σε μια πινακίδα με κλίμακα 
1:500, ελέγχθηκε στις 15.9.1988 από τον υπάλληλο της Δ.Τ.Υ.Ν.Χ. Καρανά- 
σιο Ευκλείδη και θεωρήθηκε στις 15.9.1988 από τον προϊστάμενο της 
Δ.Τ.Υ.Ν. Χαλ. όπως ορίζει το άρθρο 20 του Ν. 719/1977. 

3. Τις Δ/ξεις του Α.Ν. 2344/1940 όπως τροποποιήθηκε και συμπληρώ¬ 
θηκε μεταγενέστερα και τη σχετική Δικαστική κάι Διοικητική Νομολογία. 

4. Την αντίληψη που σχηματίσθηκε από την επί τόπου αυτοψία για το πλάτος 
της βρεχομένης ζώνης της ξήράς και άλλων συναφών στοιχείων, δηλ. την μορ¬ 
φολογία της περιοχής, την κατάσταση της ακτής και του θαλασσίου χώρου, τις 
καιρικές συνθήκες που επικρατούν στην περιοχή αυτή αποφασίζει: 

1. Καθορίζει στο παραπάνω Τοπογραφικό Διάγραμμα. 

α. Την οριογραμμή του αιγιαλού με κόκκινη συνεχή πολυγωνική γραμμή 1, 
2, 3.9 της οποίας οι κορυφές εξασφαλίζονται με συντεταγμένες του τριγω¬ 
νομετρικού δικτύου. * · 

β. Την οριογραμμή της παραλίας με κίτρινη συνεχή πολυγωνική γραμμή 1', 
2', 3',.9' της οποίας οι κορυφές εξασφαλίζονται με συντεταγμένες του τρι¬ 

γωνομετρικού δικτύου. 

2. Αποφαίνεται ότι υπάρχει παλαιός αιγιαλός η οριογραμμή του οποίου κα¬ 
θορίζεται με συνεχή κυανή πολυγωνική γραμμή 1" 2" ...Τ' . Οι κορυφές εξα¬ 
σφαλίζονται με συντεταγμένες του τριγωνικού δικτύου. 

3. Καθορίζεται ζώνη παραλίας 10,0 μ., επειδή δεν εξυπηρετούνται οι σκοποί 
της παρ. 1 του άρθρου 7 του Α.Ν. 2344/1940. 

Η Επιτροπή 
Η Πρόεδρος 
ΝΙΚΗ Γ. ΓΕΩΡΓΑΚΑ 

Τα Μέλη 

ΠΑΥΛΟΣ ΑΝΔΡΟΝΙΚΟΣ 
ΑΛΕΞΑΝΔΡΟΣ ΕΛΕΥΘΕΡΙΟΥ 

